
Anexa nr. 1 la Caietul de obiective 

Anexă 
la Hotărârea Consiliului Judeţean

Bistriţa-Năsăud nr. 144/28.11.2013
REGULAMENT
DE ORGANIZARE ŞI FUNCŢIONARE A 
CENTRULUI JUDEŢEAN PENTRU CULTURĂ 
BISTRIŢA-NĂSĂUD

CAPITOLUL I

DISPOZIŢII GENERALE

Art.1 (1) Prezentul Regulament stabileşte normele de organizare şi funcţionare a Centrului Judeţean pentru Cultură Bistriţa-Năsăud, denumit în continuare Centru, care este instituţie publică de cultură, cu personalitate juridică, finanţată din venituri proprii şi din alocaţii de la bugetul judeţean, care funcţionează sub autoritatea administrativă a Consiliului Judeţean Bistriţa-Năsăud şi care elaborează şi asigură aplicarea strategiei şi politicilor în domeniul culturii.
(2) Centrul îşi desfăşoară activitatea în conformitate cu prevederile legislaţiei române în vigoare, cu cele ale prezentului regulament de organizare şi funcţionare.
Art.2 Sediul Centrului este în municipiul Bistriţa, Strada General Grigore Bălan, nr.11, judeţul Bistriţa-Năsăud.
Art.3 (1) Toate actele, documentele, vor conţine antetul “Consiliul Judeţean Bistriţa-Năsăud – Centrul Judeţean pentru Cultură Bistriţa-Năsăud şi indicarea sediului conform Art.2 din prezentul regulament.

(2) Aceleaşi elemente vor fi inscripţionate şi pe ştampilă.

Art.4 Prezentul Regulament de organizare și funcţionare al Centrului este întocmit în baza următoarelor acte normative:
- prevederile Hotărârii Consiliului Judeţean nr. 20/2002 privind înfiinţarea „Centrului Judeţean pentru Cultură Populară Bistriţa-Năsăud”;

- prevederile Hotărârii Consiliului Judeţean nr. 12/2004 privind modificarea şi completarea unor acte normative proprii;

- prevederile art. 6* din Ordonanţa de Urgenţă a Guvernului nr. 118/2006 privind înfiintarea, organizarea şi desfăşurarea activităţii asezămintelor culturale, cu modificările şi completările ulterioare;

- prevederile Ordinului nr. 2193/2004 pentru aprobarea regulamentelor – cadru de organizare şi funcţionare a aşezămintelor cultural;

- prevederile Ordonanţei Guvernului nr. 21/ 2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, cu modificările şi completările ulterioare;
- Hotărârea Guvernului nr. 841/1995 privind procedurile de transmitere fără plată şi de valorificare a bunurilor aparţinând instituţiilor publice, cu modificările şi completările ulterioare;
- Legea nr. 213/1998 privind bunurile proprietate publică, cu modificările şi completările ulterioare;

- Legea nr.544/2001 privind liberul acces la informaţiile de interes public, cu modificările şi completările ulterioare;

- Legea nr.52/2003 privind transparenţa decizională în administraţia publică, cu modificările şi completările ulterioare;

- Legea nr.53/2003 republicată – Codul muncii, cu modificările şi completările ulterioare;

- Legea nr. 215/2001 privind administratia publică locală, republicată, cu modificările si completarile ulterioare;

-  Legea nr. 82/1991 a contabilitatii (r2), cu modificările şi completările ulterioare;

- Legea nr. 273/2006 privind finantele publice locale, cu modificările şi completările ulterioare;

-  Legea nr. 284/2010 privind salarizarea unitară a personalului plătit din fonduri publice, cu modificările şi completările ulterioare;

- Legea nr. 16/1996 a Arhivelor Naţionale, cu modificările şi completările ulterioare;
-  Ordonanţa de Urgenţă a Guvernului. Nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare;

- Ordonanţa de Urgenţă a Guvernului nr.189/2008 privind managementul institutiilor publice de cultură, cu modificările şi completările ulterioare;

-  Ordonanţa Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările şi completările ulterioare;

- Ordonanţa Guvernului nr. 27/2002 privind reglementarea activităţii de soluţionare a petiţiilor, cu modificările şi completările ulterioare;
- Hotărârea Guvernului nr. 1301/2009 pentru aprobarea Regulamentului – cadru de organizare şi desfăşurare a concursului de proiecte de management, Regulamentului – cadru de organizare şi desfăşurare a evaluării mangementului, modelului – cadru al caietului de obiective, modelului – cadru al raportului de activitate, precum şi modelului – cadru recomandat pentru contractile de management, pentru instituţiile publice de cultură;

- Hotărârea Guvernului nr. 1723/2004 privind aprobarea Programului de măsuri pentru combaterea birocraţiei în activitatea de relaţii cu publicul;

- Hotărârea Guvernului nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţie publică din OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare;

- Hotărârea Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice;
- Hotărârea Guvernului nr. 1672/2008 pentru aprobarea Normelor metodologice privind evaluarea personalului artistic, tehnic şi administrativ de specialitate din instituţiile de spectacole sau concerte în vederea stabilirii salariilor de bază; 

- Hotărârea Guvernului nr. 905/2002 privind atestarea domeniului public al judeţului Bistriţa-Năsăud, precum şi al municipiului, oraşelor şi comunelor din judeţul Bistriţa-Năsăud;
- Ordinul nr. 1792/2002 pentru aprobarea Normelor metodologice privind angajarea, lichidarea, ordonantarea si plata cheltuielilor institutiilor publice, precum si organizarea, evidenta si raportarea angajamentelor bugetare si legale, cu modificările şi completările ulterioare;
- Ordinul nr. 1917/2005 pentru aprobarea Normelor metodologice privind organizarea si conducerea contabilitatii institutiilor publice, Planul de conturi pentru institutiilor publice si instructiunile de aplicare a acestuia.
- Ordinul nr. 946/2005 pentru aprobarea Codului controlului intern, cuprinzând Standardele de management/control intern la entităţile publice şi pentru dezvoltarea sistemelor de control managerial;
- Hotărârea Consiliului Judeţean Bistriţa-Năsăud nr. 12/2013 privind numirea domnului Ţărmure Gavril manager la Centrul Judeţean pentru Cultură Bistriţa-Năsăud;
- Hotărârea Consiliului Judeţean Bistriţa-Năsăud nr. 113/2013 privind modificarea organigramei şi a statului de funcţii al Centrului Judeţean pentru Cultură Bistriţa-Năsăud;

- Hotărârea Consiliului Judeţean Bistriţa-Năsăud nr. 83/2013 privind aprobarea bugetului detaliat de venituri şi cheltuieli şi a programului cultural la Centrul Judeţean pentru Cultură Bistriţa-Năsăud pe anul 2013;

- Dispoziţia Preşedintelui nr.146/2013 pentru aprobarea Regulamentului privind evaluarea performanţelor profesionale, promovarea şi avansarea în grade, trepte profesionale sau în funcţii superioare ale personalului contractual din cadrul Bibliotecii Judeţene Bistriţa-Năsăud, Complexului Muzeal Bistriţa-Năsăud şi Centrului Judeţean pentru Cultură Bistriţa-Năsăud, instituţii publice subordonate Consiliului Judeţean Bistriţa-Năsăud.

CAPITOLUL II

 ATRIBUŢII ŞI ACTIVITĂŢI SPECIFICE
Art.5 Centrul îşi desfăşoară activitatea pe baza următoarelor principii fundamentale:

a) creaţia culturală este domeniul privilegiat al libertăţii de exprimare, fiind o sursă a progresului uman;

b) susţinerea şi promovarea drepturilor culturale fundamentale ale tuturor cetăţenilor: acces la cultură şi participare la viaţa culturală, în interdependenţa şi relaţia acestora cu celelalte drepturi fundamentale;

c) susţinerea, respectarea şi protejarea dreptului la diversitate culturală, religioasă şi lingvistică, recunoscut ca atare de Carta Drepturilor Fundamentale al Uniunii Europene;

d) promovarea sectorului cultural ca factor important în procesul de dezvoltare durabilă şi ca instrument esenţial în coeziunea socială şi în lupta împotriva excluziunii sociale;

e) promovarea şi stimularea creativităţii, a creaţiei contemporane, ca factor inconturnabil în dezvoltarea umană şi în creşterea calităţii vieţii;

f) promovarea rolului central al culturii şi artelor, al creativităţii şi inovării în societatea bazată pe cunoaştere;

g) protejarea şi respectarea identităţilor culturale, a tradiţiilor şi moştenirii culturale, a patrimoniului material şi imaterial;

h)  protejarea patrimoniului cultural naţional, ca factor determinant al identităţii culturale a României şi ca resursă neregenerabilă; 
i) protejarea şi respectarea dreptului la proprietate intelectuală al creatorilor şi artiştilor;

Art.6 În activitatea sa Centrul urmăreşte îndeplinirea următoarelor obiective generale :

a) oferirea de produse şi servicii culturale diverse pentru satisfacerea nevoilor culturale comunitare, în scopul creşterii gradului de acces şi de participare a cetăţenilor la viaţa culturală ;

b) conservarea, protejarea, transmiterea, promovarea şi punerea în valoare a culturii tradiţionale, a patrimoniului cultural imaterial, transmiterea valorilor morale, artistice şi tehnice ale comunităţii pe raza căreia funcţionează, precum şi ale patrimoniului cultural naţional şi universal;
c) revitalizarea şi promovarea meseriilor şi îndeletnicirilor specifice zonei în raza căreia funcţionează şi susţinerea celor care le practică;
d) promovarea valorilor culturii române precum şi a celor aparţinând minorităţilor   naţionale   în   circuitul   cultural   naţional   şi   internaţional  şi
susţinerea mobilităţii creatorilor, artiştilor, specialiştilor din domeniul culturii, prin implementarea unui program de măsuri de sprijin, care să cuprindă acordarea de sprijin financiar şi material/logistic pentru călătorii, studii şi cercetări, pentru stimularea prezenţei şi poziţionării pe piaţa culturală naţională şi internaţională;   
e) dezvoltarea unor politici comune între cultură şi educaţie, atât în ceea ce priveşte educarea publicului tânăr pentru consumul cultural şi dezvoltarea abilităţilor lor creative, cât şi în ceea ce priveşte educaţia artistică specializată, precum şi pentru formarea profesională continuă şi reconversia profesională; 
f) organizarea de acţiuni, proiecte\programe culturale, proprii sau în parteneriat cu alte instituţii şi organizaţii profesioniste, elaborarea unor proiecte atractive şi utile de educaţie permanentă;
g) editarea publicaţiilor de specialitate ale Centrului: „Revista Ilustrată” şi „Infinitezimal”, „Mişcarea literară”, colaborează cu Universitatea Babeş-Bolyai Cluj-Napoca la editarea revistei „VERSO” şi de asemenea editează cărţi şi publicaţii, monografii, materiale promoţionale şi informative, cu caracter cultural, educativ şi tehnico-ştiinţific ;
h) funcţionarea editurii Centrului cu denumirea de “Arcade” şi altor edituri, funcţionarea Societăţii Scriitorilor din judeţul Bistriţa-Năsăud, a Asociaţiei Meşteşugarilor, Asociaţiei Folcloriştilor, Asociaţiei de Arte Plastice şi Fotografie şi de asemenea sprijinirea celorlalţi artişti (meşteşugari, folclorişti, scriitori, artişti vizuali independenţi nemembrii ai asociaţiilor).
Art.7 În îndeplinirea rolului şi obiectivelor sale Centrul are următoarele atribuţii:

a) educarea ştiinţifică şi artistică a publicului, prin programe specifice;
b) sprijinirea tinerilor cercetători şi artişti valoroşi în afirmarea lor;
c) colaborarea cu ministerul educaţiei, cu fundaţii, universităţi române şi străine, în vederea cunoaşterii şi afirmării valorilor culturii şi civilizaţiei româneşti;
d) cunoaşterea, păstrarea şi promovarea tradiţiilor şi valorilor culturii în contextul dezvoltării culturii naţionale;
e) asigură banca de date şi valori a culturii populare din judeţ şi coordonarea, perfecţionarea ştiinţifică şi metodologică a activităţii şi creaţiei artistice;
f) cercetează şi evaluează realitatea fenomenului culturii populare, a tradiţiei şi creaţiei populare specifice fiecărei zone etnoculturale;
g) realizează spectacole model cu caracter folcloric, literar-muzical, în sensul conservării tradiţiilor şi valorilor perene, apărării lor împotriva tendinţelor de poluare şi degradare;
h) editează cărţi, reviste şi publicaţii de specialitate;
i) iniţiază şi realizează programe de valorificare cultural-ştiinţifică şi artistică a tradiţiei şi creaţiei populare, a muzicii, literaturii şi artelor plastice, dezvoltarea tradiţiei în contemporaneitate;
j) organizează manifestări cultural-artistice şi ştiinţifice în scopul promovării bunurilor culturii tradiţionale sau contemporane, integrarea lor, ca marcă a identităţii etnoculturale, în circuitul internaţional de valori;
k) iniţiază şi derulează proiecte cu finanţare externă din domeniul cultural, asociindu-se, în funcţie de necesitate cu alte persoane fizice sau juridice române sau străine;
l) întreţine şi difuzează pe Internet baza de date culturale pentru vizitatori, instituţii publice de artă şi cultură locale, naţionale şi internaţionale ;
m) organizează cursuri de perfecţionare şi formare în meserii artistice rare (artizanat – programe de educaţie menite să contribuie la ridicarea nivelului de cunoştinţe teoretice şi practice ale tinerilor, dar şi al conducătorilor de cămine culturale, case de cultură, alte instituţii de artă şi cultură), organizează tabere culturale în domeniul artelor plastice şi foto, literatură cultură populară;
n) editează, comercializează şi distribuie lucrări de specialitate cu caracter informativ din domeniul culturii, pe suport scris, audio-video şi soft (reviste, broşuri, ghiduri, albume, hărţi, cataloage, casete audio, filme documentare şi promoţionale), alte materiale informative;
o) asigură materialele publicitare şi de informare (pe suport audio-video, electronic, scris) pentru instituţii publice;

p) comercializează articole de artizanat în scopul promovării creatorilor de produse tradiţionale;

q) iniţiază acţiuni de animare a localităţilor judeţului prin spectacole, concerte, cenacluri, expoziţii, târguri, manifestări cultural-religioase, concursuri pe meserii tradiţionale în colaborare cu instituţii publice, culte, asociaţii familiale, societăţi de artă şi spectacol, instituţii profesionale, asociaţii, fundaţii şi organizaţii non-guvernamentale din domeniul turistic şi cultural;
r) concepe şi organizează programe proprii, sau în colaborare/finanţare cu alte instituţii, valorificând potenţialul cultural artistic local;
s) organizează schimburi în domeniul cultural, constând în colaborări active cu centre similare din ţară şi străinătate, cu asociaţii, ligi, fundaţii şi alte asemenea lor;
t) organizează activitatea instructiv-educativă prin cursuri de specialitate teoretice şi practice, cu predare individuală şi colectivă, în domeniile : muzicii, teatrului, literaturii, coregrafiei, artei plastice şi artei populare;
u) iniţiază programe pentru promovarea turismului cultural de interes local;

v) sprijinirea şi afirmarea creatorilor şi interpreţilor tradiţiei şi creaţiei populare autentice, a scriitorilor, plasticienilor, compozitorilor, muzicienilor;
w) revitalizarea şi promovarea meseriilor şi îndeletnicirilor tradiţionale şi susţinerea celor care le practică;
x) constituirea şi pregătirea formaţiilor artistice profesioniste şi de amatori, prin atragerea tinerilor, în vederea participării acestora la manifestări culturale locale, zonale, naţionale şi internaţionale;
y) stimularea creativităţii şi talentului;
z) cultivarea valorilor şi autenticităţii creaţiei artistice contemporane şi artei interpretative din toate genurile – muzică, coregrafie, teatru, artă plastică, literatură, artizanat etc.;
aa) protejarea şi tezaurizarea valorilor reprezentative ale culturii tradiţionale şi creaţiei populare contemporane;
ab) organizarea de proiecte şi programe privind educaţia permanentă, petrecerea timpului liber, pentru valorificarea obiceiurilor tradiţionale din comunitatea respectivă;
ac) marcarea prin mijloace cultural-artistice a celor mai importante aniversări şi evenimente din istoria şi cultura naţională şi internaţională;
ad) desfăşoară programe de revitalizare şi învăţare a meseriilor tradiţionale: olărit, cusut, ţesut, împletituri, cioplituri-sculpturi în lemn, os, corn, piatră etc.;
ae) desfăşoară programe de revitalizare şi promovare a unor domenii populare tradiţionale (teatru folcloric, joc, muzică etc.);
af) elaborarea şi derularea unor proiecte de editare şi difuzare a materialelor şi lucrărilor de specialitate, realizate pe orice fel de suport;
ag) asigură, cu mijloacele din dotare, transportul artiştilor amatori din judeţ, a artiştilor plastici, scriitorilor, meşteşugarilor, a Ansamblului profesionist “Dor Românesc” şi a activului cultural din judeţul Bistriţa-Năsăud şi din ţară care participă la pregătirea şi desfăşurarea diverselor manifestări culturale;
ah) alte atribuţii şi acţiuni specifice Centrului, cu respectarea obiectului de activitate.
Art.8  Pentru exercitarea atribuţiilor care îi revin şi realizarea activităţilor specifice, Centrul colaborează cu instituţii de specialitate, organizaţii neguvernamentale, persoane juridice de drept public şi/sau privat, precum şi cu persoane fizice, fără a exprima nici un fel de interese de grup (etnice, politice, religioase etc.).

CAPITOLUL III
PATRIMONIUL ŞI BUGETUL

Art.9 (1) Patrimoniul Centrului este alcătuit din bunuri aflate în proprietatea publică sau privată a județului şi Uniunii Artiştilor Plastici din România – filiala Cluj-Napoca, pe care le administrează, în condiţiile legii, cu diligenţa unui bun proprietar  –  conform listelor de inventar.
(2) Patrimoniul Centrului va fi îmbogăţit şi completat prin achiziţii, donaţii, precum şi prin preluarea în regim de comodat sau prin transfer, cu acordul părţilor, de bunuri, din partea unor instituţii publice, a unor persoane juridice de drept public şi/sau privat, a unor persoane fizice din ţară sau din străinătate.
(3) Centrul poate primi în administrare sau folosinţă gratuită bunuri mobile şi imobile din domeniul public sau privat al judeţului Bistriţa-Năsăud prin hotărâre a Consiliului Judeţean Bistriţa-Năsăud.
(4) Bunurile mobile şi imobile aflate în administrarea Centrului se gestionează potrivit dispoziţiilor legale în vigoare, conducerea instituţiei fiind obligată să aplice măsurile de protecţie prevăzute de lege în vederea protejării acestora.

(5) Centrul administrează bunuri după cum urmează:

I. Bunuri imobile:


SediuL Centrului Judetean pentru Cultură Bistriţa-Năsăud este situat în municipiul Bistriţa, str. General Grigore Bălan nr.11, identificat cu CF nr.303, Bistriţa, nr.top 132, 133, 134, aflat în domeniul privat al judeţului Bistriţa-Năsăud, dat în administrare prin Protocolul nr.2145/288 din 16.04.2007 încheiat între Consiliul Judeţean Bistriţa-Năsăud şi Centrul Judeţean pentru Cultură Bistriţa-Năsăud, în baza Hotărârii Consiliul Judeţean Bistriţa-Năsăud nr.28/31.03.2005.

II. Bunuri mobile, datoriile si capitalurile proprii: 

Fac parte, din acestea: mobilierul, mijloace de transport auto, aparatură electrică şi electronică, instrumente muzicale, centralele termice, centrale telefonice, bunurile de natura stocurilor de materiale, disponibilitatile băneşti, creanţele şi obligaţiile faţă de terţi.

Toate bunurile patrimoniale sunt înregistrate în contabilitate, figurează în inventare pe baza cărora compartimentele cu atribuţii în acest sens ţin evidenţa întregului patrimoniu al Centrului.

Art.10 (1) Bugetul propriu se aprobă prin hotărâre a Consiliului Judeţean Bistriţa-Năsăud. 
 (2) Finanţarea se face de la bugetul Consiliului Judeţean Bistriţa-Năsăud, în conformitate cu obiectivele şi programele stabilite şi din venituri extrabugetare, inclusiv donaţii şi sponsorizări, în condiţiile şi cu respectarea legii.
(3)  Cheltuielile curente şi de capital ale Centrului se finanţează din venituri proprii şi din subvenţii de la bugetul judeţean. 

(4) Veniturile extrabugetare se realizeaza din activităţi realizate direct de Centru, şi anume, din: 

a) încasări din spectacolele realizate de Direcţia promovare cultural muzicală şi spectacol folcloric “Dor Românesc”;
b) incasari din proiecţii de filme, expoziţii, alte manifestări culturale; 

c) închirieri de spaţii şi bunuri mobile; 

d) valorificarea unor lucrări realizate în cadrul taberelor de creaţie, cercurilor aplicative, altor activităţi culturale şi de educaţie permanentă;
e) editarea şi difuzarea unor publicaţii proprii sau de altă producţie, pe orice fel de suport, din domeniul culturii tradiţionale, educaţiei permanente, ştiinţei şi literaturii, cu respectarea prevederilor legale în vigoare;
f) prestarea unor servicii şi/sau activităţi de educaţie permanentă, în conformitate cu obiectivele şi atribuţiile instituţiei realizate de “Şcoala de Arte şi Meserii”;
g) derularea unor proiecte şi programe culturale în parteneriat sau în colaborare cu alte instituţii din ţară şi din străinătate;
h) prestarea altor servicii ori activităţi în conformitate cu obiectivele şi atribuţiile instituţiei şi cu respectarea dispoziţiilor legale în vigoare.
Art.11 (1) Centrul are cont propriu, organizează şi conduce contabilitatea propriilor operaţiuni financiare, conform reglementărilor legale. Evidenţa financiar contabilă şi execuţia bugetară se va reflecta în situaţiile financiare aferente persoanei juridice, care se depun periodic, la odonatorul principal de credite.
(2) Pentru evidenţa în contabilitate a gradului de autofinanţare a fiecărui compartiment de specialitate se vor deschide analitice pentru conturile de venituri şi cheltuieli.

CAPITOLUL IV
CONDUCEREA, STRUCTURA ORGANIZATORICĂ ŞI PERSONALUL

CAPITOLUL IV.1

STRUCTURA ORGANIZATORICĂ
Art.12. (1) Structura organizatorică, numărul de personal şi bugetul Centrului se aprobă prin hotărâre a Consiliului Judeţean Bistriţa-Năsăd, în raport cu obligaţiile sau cu programele stabilite, astfel încât să se asigure îndeplinirea în mod corespunzător a atribuţiilor şi activităţilor specifice.

(2) Structura organizatorică a Centrului este următoarea:

· Personal de conducere:

· Manager
· Director adjunct

· Contabil şef

· Şefi de servicii

· Servicii şi Compartimente de specialitate: 

· Serviciul conservare, cercetare, protejarea şi promovarea culturii tradiţionale, literatură, multimedia ;

                - Compartimentul arte plastice ;

· Serviciul de pregătire şi perfecţionare artistică “Şcoala de arte şi meserii” ;
· Direcţia promovare cultural-muzicală şi spectacol folcloric “Dor Românesc“ ;
· Serviciul financiar contabil, resurse umane, administrativ, juridic ;

· Editura Arcade.
Art.13 (1) Organizarea instituţiei, structura organizatorică şi numărul de posturi sunt stabilite prin organigramă, stat de funcţii şi Regulament de organizare şi funcţionare, aprobate de Consiliul Judeţean Bistriţa-Năsăud.
(2) Atribuţiile corespunzătoare compartimentelor funcţionale şi a personalului se stabilesc prin fişa postului, iar evaluarea se face prin fişa anuală de evaluare a performanţelor profesionale individuale stabilite pe baza criteriilor de evaluare cuprinse in ROI.

CAPITOLUL IV.2
CONDUCEREA
Art.14 (1) Conducerea Centrului este exercitată de manager, angajat prin concurs de proiecte de management, organizat conform Ordonanţei de Urgenţă a Guvernului nr. 189/2008 privind managementul instituţiilor publice de cultură, cu modificările și completările ulterioare. 
(2) Managerul organizează, gestionează și conduce activitatea Centrului pe baza cererii definite de Consiliul Județean Bistrița-Năsăud în caietul de obiective, cu respectarea dispozițiilor legale în vigoare și în limitele stabilite prin contractul de management şi prin prezentul regulament.

(3) Numirea, promovarea, sancționarea  și eliberarea din funcție a managerului se realizează în condițiile legii de Consiliul Județean Bistrița-Năsăud.

Art.15 Managerul îndeplineşte, în condiţiile legii, următoarele atribuţii principale:
a) asigură gestionarea şi administrarea corectă, eficientă, în condiţiile legii, a bugetului şi patrimoniului instituţiei;
b) reprezintă şi angajează instituţia în raporturile cu persoanele juridice şi fizice din ţară şi din străinătate, precum şi în faţa organelor jurisdicţionale;

c) exercită funcţia de ordonator terţiar de credite, acţionează pentru îndeplinirea prevederilor bugetului anual de venituri şi cheltuieli al instituţiei;
d) stabileşte atribuţiile pe compartimentele funcţionale şi de specialitate, aşa cum rezidă din actele normative care reglementează activitatea;

e) îndeplineşte obligaţiile asumate, aferente proiectului de management;

f) îndeplineşte programele şi proiectele asumate în cadrul programului minimal din proiectul de management;

g) îndeplineşte obiectivele şi criteriile de performanţă prevăzute în proiectul de management;

h) înaintează autorităţii raportul de activitate anual, în termen de 15 zile lucrătoare de la depunerea situaţiilor financiare anuale;

i) elaborează şi aplică strategii specifice, în măsură să asigure desfăşurarea în condiţii performante a activităţii curente şi de perspectivă a instituţiei;

j) elaborează şi propune spre aprobare autorităţii proiectul de buget al instituţiei;

k) asigură respectarea destinaţiei subvenţiilor/alocaţiilor bugetare aprobate de ordonatorul principal de credite;

l) ia măsuri pentru asigurarea pazei instituţiei şi a serviciilor de prevenire şi stingere a incendiilor;

m)  stabileşte măsuri privind protecţia muncii şi facilitează cunoaşterea de către salariaţi a normelor de securitate a muncii;

n)  asigură conducerea activităţii curente a instituţiei;
o)  elaborează programele de activitate;
p)  conduce nemijlocit şi concret un domeniu distinct din activităţile specifice instituţiei;
q) informează trimestrial consiliul de administraţie asupra realizării obiectivelor stabilite şi a prestaţiei colectivului pe care îl conduce, stabilind împreună cu acesta măsuri corespunzătoare pentru îmbunătăţirea activităţii;
r) organizează activitatea de control financiar preventiv, protecţia muncii, PSI, relaţia cu publicul/relaţii publice, circulaţia documentelor, arhivarea documentelor create şi gestionate de Centru  şi soluţionarea petiţiilor, în condiţiile legii;

s) angajează personal de specialitate şi administrativ în concordanţă cu reglementările în vigoare;
t) aprobă fişele posturilor pentru posturile prevăzute în structura organizatorică şi urmăreşte îndeplinirea sarcinilor şi respectarea atribuţiilor concrete ale personalului din subordine;
u) încheie, modifică, suspendă şi după caz, desface contractul de muncă al personalului din cadrul instituţiei, cu respectarea prevederilor legale;

v) întocmeşte fişele de evaluare şi fişele de post pentru şefii structurilor direct subordonate şi urmăreşte desfăşurarea acestor activităţi pentru tot personalul Centrului;

w) aprobă Regulamentul intern al Centrului;

x) aprobă Codul etic al Centrului;
y) hotărăşte măsurile disciplinare sau de recompensare a personalului din subordine, în concordanţă cu legislaţia în vigoare;

z) informează semestrial Consiliul Judeţean asupra realizării obiectivelor stabilite şi propune măsurile necesare pentru desfăşurarea activităţii în condiţii optime şi asigurarea calităţii proiectelor;

aa) asigură elaborarea şi aplicarea strategiei culturale judeţene şi de management necesară pentru buna desfăşurare a activităţii curente şi de perspectivă a instituţiei;
ab) aprobă programul stagiunilor, inclusiv repetiţiile;

ac) întocmeşte Raportul anual de activitate şi formulează propuneri pentru îmbunătăţirea activităţii pe care le prezintă Consiliului Judeţean Bistriţa-Năsăud;
ad) răspunde de organizarea şi funcţionarea Centrului pe baza contractului de management, a organigramei, statului de funcţii, Regulamentului de organizare şi funcţionare a instituţiei, elaborate în condiţiile legii şi aprobate de către Consiliul Judeţean Bistriţa-Năsăud.
(5) În exercitarea atribuţiilor sale managerul emite decizii.
(6) În absenţa managerului Centrul este condus de Directorul adjunct sau în cazul lipsei şi a acestuia de o persoană din cadrul instituţiei, desemnată de manager prin decizie scrisă.
Art.16  (1) Directorul adjunct îndeplinește  următoarele atribuții: 

(2) Directorul adjunct se subordonează managerului şi îndeplineşte următoarele atribuţii principale:
a) coordonează, îndrumă şi controlează activitatea personalului din subordine, din cadrul Direcţiei Promovare Cultural Muzicală şi Spectacol Folcloric « Dor Românesc »;

b) întocmeşte rapoarte periodice cu referire la calitatea şi eficienţa activităţii desfăşurate şi face recomandări pentru îmbunătăţirea ei ;

c) asigură întocmirea la timp şi în bune condiţii a tuturor lucrărilor solicitate de managerul Centrului ;

d) răspunde de îndeplinirea şi respectarea prevederilor legale în vigoare specifice direcţiei pe care o conduce;

e) stabileşte artibuţiile personalului din subordine (prin fişa postului) ţinând seama de condiţiile specifice sectorului de activitate şi ale unităţii;

f) asigură respectarea disciplinei muncii şi folosirea integrală a timpului de lucru;

g) întocmeşte împreună cu dirijorul ansamblului, programul stagiunilor şi repertoriul, pe care îl înaintează managerului pentru aprobare;

h) face parte din comisia de evaluare a personalului aflat în subordine şi propune calificativele corspunzătoare;

i) răspunde de continua perfecţionare a personalului din subordine ;

j) propune potrivit legii, măsuri de sancţionare al celor care comit abateri de la îndatoririle profesionale, morale sau încalcă legile, regulamentele şi dispoziţiile în vigoare;
k) avizează fişa colectivă de prezenţă a personalului din subordine şi o înaintează spre aprobare managerului;

l) întocmeşte referate de necesitate privind achiziţia de bunuri şi servicii necesare activităţi serviciului pe care îl coordonează ;

m) întocmeşte proceduri opreaţionale privind activitatea pe care o desfăşoară;

n) identifică riscurile şi răspunde de transmiterea lor persoanei desemnate dn cadrul Centrului pentru întocmirea Registrului riscurilor.

Art.17   (1) Contabilul Şef ajută managerul în îndeplinirea atribuţiilor sale.
      (2) Contabilul-şef se subordonează managerului şi îndeplineşte următoarele atribuţii principale:
a) coordonează activitatea financiar-contabilă şi de salarizare;
b) asigură realizarea activităţii de resurse umane şi de achiziţii publice;
c) exercită controlul financiar propriu, prin viza de control financiar preventive propriu, în conformitate cu prevederile legale în vigoare;
d) propune măsuri pentru îmbunătăţirea activitătii financiar-contabile a instituţiei;
e) participă în mod nemijlocit la elaborarea bugetului de venituri şi cheltuieli al instituţiei;
f)     analizează cererile de finanţare ale serviciilor din cadrul instituţiei şi efectuează, la termenele şi în condiţiile stabilite prin dispoziţiile legale şi ale ordonatorului terţiar de credite, finanţări în cadrul bugetului de venituri şi cheltuieli aprobate de ordonatorul terţiar de credite, pentru fiecare activitate solicitată şi pe fiecare titlu de cheltuieli;

g)      întocmeşte situaţia centralizată cu privire la monitorizarea cheltuielilor de personal conform O.U.G. nr. 48/2005 pentru reglementarea unor măsuri privind numărul de posturi şi cheltuielile de personal în sectorul bugetar şi predarea acesteia în termenele stabilite de Ministerul Finanţelor Publice;

h)      stabileşte necesarul lunar de fonduri, în limita creditelor bugetare, pe titluri de cheltuieli şi întocmeşte cererile de deschidere de credite pe care le înaintează Consiliului Judeţean;

i)      asigură întocmirea rapoartelor, a situaţiilor financiare centralizate, (trimestrial şi anual);

j)      urmăreşte execuţia bugetară a centrului pe capitolele clasificaţiei bugetare (lunar);

k)        întocmeşte documentaţia  privind propunerile de rectificare bugetară;

l)        asigură relaţiile funcţionale cu Trezoreria Bistriţa, în vederea efectuării plăţilor;

m)        oferă informaţii ordonatorului terţiar de credite cu privire la execuţia bugetului de venituri si cheltuieli;

n)    avizează fişa colectivă de prezenţă a personalului din subordine şi o transmite spre aprobare managerului;

o)        asigură evidenţa contabilă şi urmărirea debitorilor;

p)        ia măsuri pentru recuperarea debitelor;
q)        organizează activitatea casieriei în conformitate cu prevederile legale;

r)         urmăreşte decontarea în termenul legal a avansurilor acordate;

s)         elaborează proceduri operaţionale şi de sistem specifice domeniului de activitate, conform prevederilor Ordinului nr. 946/2005 pentru aprobarea Codului controlului intern/managerial, cuprinzând standardele de control intern/managerial la entitatile publice si pentru dezvoltarea sistemelor de control intern/managerial, republicat, cu modificările şi completările ulterioare;
t)        gestionează riscurile asociate activităților specifice serviciului pe care îl conduce;
u)          asigură şi prezintă documentele supuse controlului organelor abilitate; 

v)     întocmeşte fişa postului pentru personalul aflat în subordine şi le înaintează pentru aprobare managerului;

w)     face parte din comisia de evaluare a personalului aflat în subordine şi propune calificativele corespunzătoare;

x)     răspunde de continua perfecţionare a personalului din subordine;

y)     face parte din consiliul de administraţie a instituţiei ;
z)     asigură arhivarea documentelor în cadrul serviciului.
(3) În absenţa contabilului-şef toate atribuţiile sale se exercită de persoana desemnată de acesta, cu avizul managerului. 

Art.18  Consiliul de Administraţie

(1) Activitatea Managerului este sprijinită de consiliul de administraţie, organ colectiv de conducere cu character deliberativ şi de un consiliu de specialitate (ştiinţific) cu rol consultativ.
(2) Componenţa consiliului de administraţie este următoarea: 

· preşedinte – managerul Centrului;
· membri – directorul adjunct, contabilul-sef, şefii de servicii şi compartimente şi două persoane care nu fac parte din Centru;
· secretar – prin rotaţie, unul dintre membrii consiliului de administraţie, numit de preşedinte. 

(3) – Consiliul de administraţie îşi desfăşoară activitatea dupa cum urmează:
· se întruneşte la sediul Centrului, trimestrial sau de câte ori este nevoie, la convocarea preşedintelui sau a unei treimi din numărul membrilor sai;
· este legal întrunit în prezenţa a doua treimi din numărul total al membrilor săi şi ia hotărâri cu majoritatea simplă din numărul total al membrilor prezenţi;
· consiliul de administraţie este prezidat de preşedinte;
· dezbaterile consiliului de administraţie au loc potrivit ordinii de zi, comunicată membrilor săi cu cel puţin 3 zile înainte, prin grija secretarului;
· dezbaterile se consemnează în procesul-verbal de şedinţă, înserat în registrul de şedinţe, semnat de către toţi cei prezenţi la şedintă;
· procesul-verbal de şedinţă se semnează de către toţi participanţii la lucrările consiliului.
(4) Consiliul de administraţie are următoarele atribuţii principale: 

a) analizează şi aprobă programele de activitate şi repertoriile instituţiei, hotărând direcţiile de dezvoltare ale Centrului;
b) aprobă colaborările Centrului cu alte instituţii din ţară şi din străinătate;
c) aprobă proiectul bugetului de venituri şi cheltuieli al instituţiei, în vederea avizării acestuia de către ordonatorul principal de credite, iar după avizarea lui, defalcarea pe activităţi specifice;
d) supune, anual, aprobării autorităţii tutelare, statul de funcţii al institutiei, ţinând seama de scopul, obiectivele şi atribuţiile principale ale acesteia;
e) aprobă Regulamentul intern al instituţiei;
f) analizează şi propune modificări ale Regulamentului de organizare şi funcţionare şi ale structurii organizatorice a instituţiei;
g) analizează şi aprobă măsuri pentru perfecţionarea, încadrarea şi promovarea salariaţilor, potrivit legii;
h) hotarăşte organizarea concursurilor pentru ocuparea posturilor vacante şi aprobă tematica de concurs;
i) urmăreşte buna gospodărire şi folosire a mijloacelor materiale şi financiare ale instituţiei, luând măsurile necesare pentru asigurarea integrităţii patrimoniului din administrare şi, după caz, pentru recuperarea pagubelor pricinuite;
j) stabileşte modul în care se utilizează bugetul şi sunt orientate sumele realizate din venituri extrabugetare, în conformitate cu prevederile legale în vigoare. 

Art.19 În exercitarea atribuţiilor sale consiliul de administraţie adoptă decizii. 
Art.20 În activitatea de editare carte Managerul este sprijinit de un consiliu ştiinţific format din specialişti în domeniul culturii (muzică, beletristică, etc.).

Art.21  Auditul intern  se realizează la nivelul Centrului  prin misiunile de audit desfăşurate de către Biroul Audit Public Intern şi Control din cadrul Consiliului Judeţean Bistriţa-Năsăud, conform planului anual de audit public intern, aprobat de Presedintele Consiliului Judetean Bistrita-Nasaud. Problemele constatate fiind consemnate în Rapoartele de audit intern şi insuşite de persoanele responsabile din cadrul Centrului Judeţean pentru Cultură Bistriţa-Năsăud.
CAPITOLUL IV.3
PERSONALUL 

CENTRULUI JUDEŢEAN PENTRU CULTURĂ
Art.22 (1) Funcţionarea Centrului se asigură prin activitatea personalului angajat cu contract individual de muncă, pe perioadă nedeterminată sau determinată, în funcţii de specialitate, în funcţii tehnice şi administrative, precum şi prin activitatea unor persoane care participă la realizarea programelor şi proiectelor culturale în baza unor contracte încheiate potrivit prevederilor legale privind dreptul de autor şi drepturile conexe sau în baza unor convenţii reglementate de Codul civil.

(2) Încadrarea personalului cu contract individual de muncă pe perioadă nedeterminată se face pe bază de concurs sau de examen, în condiţiile legii.
(3) Personalul Centrului se structurează în personal de conducere, personal de specialitate şi personal auxiliar.

(4) Atribuţiile personalului încadrat în cadrul Centrului sunt cele prevăzute în fişele postului şi Regulamentul de Organizare şi Funcţionare.
Art.23   (1) Personalul de specialitate care desfăşoară activităţi artistice în Centru, angajat cu contract individual de muncă, este încadrat şi salarizat în funcţie de pregătirea profesională, potrivit legislaţiei în vigoare aplicabile personalului bugetar.

(2) Personalul de specialitate care desfăşoară activităţi de educaţie permanentă în cadrul Centrului, angajat cu contract individual de muncă, este încadrat şi salarizat conform legislaţiei în vigoare, în funcţie de pregătirea profesională.

(3) Pentru personalul didactic din învăţământul preuniversitar şi universitar, care desfăşoară activităţi de educaţie permanentă în cadrul aşezămintelor culturale, instituţii publice, nivelurile de salarizare se stabilesc conform prevederilor Legii nr. 1/2011 privind Legea educaţiei naţionale, cu modificările şi completările ulterioare.

CAPITOLUL V
ATRIBUŢIILE ŞI COMPETENŢELE FUNCŢIONALE ALE SERVICIILOR ŞI COMPARTIMENTELOR CENTRULUI
Art.24 Pentru îndeplinirea atribuţiilor enunţate, Centrul organizează următoarele servicii şi compartimente de activitate cu sarcini şi acţiuni specifice, astfel:

A. Serviciul Conservare, Cercetare, Protejarea şi Promovarea Culturii Tradiţionale, Literatură, Multimedia este condus de un şef serviciu şi are în subordine Compartimentul arte plastice.
Art.25 Serviciul Conservare, Cercetare, Protejarea şi Promovarea Culturii Tradiţionale, Literatură, Multimedia, iniţiază şi desfăşoară proiecte şi programe culturale în domeniul conservării cercetării, protejării şi promovări culturii tradiţionale româneşti, literaturii, artelor plastice, culturii minorităților, multimedia, urmărind următoarele obiective generale:

a) elaborarea unor proiecte atractive și utile în domeniul literaturii, artei plastice, muzicii, culturii minorităților, educației permanente;
b) oferirea de produse şi servicii culturale diverse pentru satisfacerea nevoilor culturale comunitare, în scopul creşterii gradului de acces şi de participare a cetăţenilor la viaţa culturală;

c) conservarea, protejarea, transmiterea, promovarea şi punerea în valoare a culturii tradiţionale, a patrimoniului cultural material şi imaterial, transmiterea valorilor morale, artistice şi tehnice ale comunităţii pe raza căreia funcţionează, precum şi ale patrimoniului cultural naţional şi universal;

d) păstrarea şi cultivarea specificului zonal sau local;

e) revitalizarea şi promovarea meseriilor şi îndeletnicirilor specifice zonei în raza căruia funcţionează şi susţinerea celor care le practică;
f) promovarea literaturii, a muzicii, artelor plastice şi a meşteşugurilor tradiţionale;
g) susţinerea şi promovarea de studii şi cercetări privind tendinţele şi evoluţiile actuale ale consumului şi ofertei de bunuri şi servicii culturale, pentru fundamentarea politicilor culturale;
h) oferirea de servicii culturale diverse pentru satisfacerea nevoilor culturale ale comunității din județul Bistrița-Năsăud în scopul creşterii gradului de acces și de participare a cetățenilor din județul Bistrița-Năsăud la viața culturală;

i) elaborarea de materiale publicitare performante în vederea transmiterii și promovării manifestărilor culturale către cetățenii din județul Bistrița-Năsăud. 

j) cercetarea stadiului actual al tradiţiilor şi al creaţiei populare specifice fiecărei zone etnofolclorice a judeţului; 

k) protejarea si tezaurizarea valorilor reprezentative ale creaţiei populare contemporane, constituind banca de date şi valori; 

l) coordonarea metodologică a activităţii aşezămintelor culturale de nivel judeţean, respectiv cămine culturale, case de cultură etc.;
m) elaborarea unor programe de valorificare a tradiţiilor locale şi stimularea creativităţii în toate genurile artei interpretative neprofesioniste; 

n) iniţierea unor proiecte de sprijinire şi afirmare a creatorilor şi performerilor tradiţiei şi creaţiei populare autentice, pentru protecţia acestora împotriva denaturărilor şi falsificărilor; 

o) elaborarea unor proiecte atractive şi utile de educaţie permanentă;
p) conservarea şi transmiterea valorilor morale, artistice şi tehnice ale comunităţi locale, precum şi ale patrimoniului cultural naţional şi universal;
q) păstrarea şi cultivarea specificului zonal;
r) stimularea creativităţii şi talentului;
s) revitalizarea şi promovarea meseriilor şi îndeletnicirilor tradiţionale şi susţinerea celor care le practică (meşteri populari şi mici meseriaşi etc.);
t) cultivarea valorilor şi autenticităţii creaţiei populare contemporane şi artei interpretative neprofesioniste în toate genurile - muzică, coregrafie, teatru etc.;
u) desfăşurarea unor programe adecvate intereselor şi preocupărilor locuitorilor, de petrecere a timpului liber, valorificând şi obiceiurile tradiţionale din comunitatea respectivă;
v) antrenarea cetăţenilor în activitatea de cunoaştere, ocrotire şi întreţinere atât a mediului natural, cât şi a mediului cultural tradiţional; 

w) dezvoltarea schimburilor culturale pe plan judeţean, naţional şi internaţional.

Art.26
Serviciul Conservare, Cercetare, Protejarea şi Promovarea Culturii Tradiţionale, Literatură, Multimedia şi Compartimentul Arte Plastice, are personalul structurat astfel:
- Şef serviciu

- Personal de specialitate pe diverse domenii de specialitate

- referenţi de specialitate pe diferite domenii;

- maestru dans;

- cercetător ştiinţific;

- consultant artistic.
Art.27  Șeful de serviciu îndeplinește următoarele atribuții:

a) asigură fundamentarea și elaborarea proiectului programului anual de activitate aferent activităților pe care le desfășoară Serviciul Conservare, Cercetare, Protejarea şi Promovarea Culturii Tradiţionale, Literatură, Arte Plastice, Multimedia; 

b) stabilește atribuțiile, criteriile de evaluare și întocmește fișele posturilor pentru personalul de specialitate din subordine prevăzute în structura organizatorică a serviciului;
c) evaluează anual personalul de specialitate din subordine și întocmește fișa de evaluare a performanțelor profesionale individuale stabilite pe baza criteriilor de evaluare;
d) urmărește îndeplinirea sarcinilor și respectarea atribuțiilor concrete de serviciu a personalului din subordine;
e) răspunde de asigurarea inregistrării proiectelor şi activităţilor în jurnalul anual al Centrului;

f) monitorizează activitatea personalului de specialitate din subordine și întocmește lunar pontajul;
g) asigură arhivarea documentelor în cadrul serviciului;
h) asigură întocmirea, actualizarea şi revizuirea procedurilor operaţionale pentru activităţile procedurabile din cadrul serviciului şi compartimentului;
i) gestionează riscurile asociate activităților specifice Serviciului Conservare, Cercetare, Protejarea şi Promovarea Culturii Tradiţionale, Literatură, Arte Plastice, Multimedia.
Art. 28  (1) Personalul de specialitate din cadrul Serviciului Conservare, Cercetare, Protejarea şi Promovarea Culturii Tradiţionale, Literatură, Multimedia şi din cadrul Compartimentului Arte Plastice este structurat pe următoarele domenii de activitate:
· Literatură;
· Arte plastice;
· Muzică clasică şi folclor;
· Dans;
· Cultura minorităților;
· Multimedia;

· Proiecte culturale;
· Cercetare.

(2) Personalul de specialitate din domeniul conservării, cercetării, protejării şi promovării culturii tradiţionale, literatură, arte plastice, muzică, proiecte culturale, au în principal următoarele atribuții:

a) inițiază, organizează și coordonează manifestări culturale specifice: simpozioane, colocvii, dezbateri, seminarii, lansări și prezentări de carte, expoziții de artă plastică și fotografică, concerte de muzică clasică;
b) cercetează și evaluează realitatea fenomenului culturii populare, a tradiției și creației populare specifice fiecărei zone etno-culturale;
c) iniţiază şi sprijină proiecte şi programe de promovare a obiceiurilor şi tradiţiilor populare;

d) propune zone de obiceiuri si tradiţii populare protejate din cadrul judeţului;

e) efectuează studii şi cercetări privind obiceiurile, tradiţiile populare şi meşteşugăreşti.

f) initiază şi aplică programe pentru conservarea şi protejarea obiceiurilor, tradiţiilor populare şi meşteşugăreşti tradiţionale;

g) asigură asistenţa de specialitate si organizează cursuri de perfecţionare pentru personalul încadrat în aşezămintele culturale care funcţionează la nivel local.
h) sprijină afirmarea creatorilor și interpreților tradiției și creației populare autentice, a scriitorilor, plasticienilor, fotografilor;

i) asigură o bună relație cu comunitățile etnice din județ și din țară;

j) îndrumă activitatea culturală a minorităților etnice din județul Bistriţa-Năsăud;

k)  promovează dialogul interetnic în domeniul culturii;

l) achiziționează materiale și carte de specialitate pentru biblioteca Centrului;

m) asigură material publicitar pentru toate activitățile prevăzute în planul de activitate pe anul în curs aprobat de conducerea Centrului;

n) concepe și realizează afișe, pliante, invitații, panouri publicitare, bannere folosite la diferite manifestări culturale, diplome sau alte forme de recompensare sau premiere, sigle, legitimații, cărți de vizită oficiale, etc.;

o) concepe și realizează material documentar foto, filme documentare pe suport multimedia pentru arhiva Centrului;

p) redactează Revista Infinitezimal şi alte publicaţii ale instituţiei;
q) redactează Revista ilustrată;

r) selectează din presă și mass/media materialele privitoare la activitățile culturale ale Centrului și asigură arhivarea lor;
s) actualizează și întreține site-ul Centrului.

Art.29  Pentru exercitarea atribuţiilor care ii revin şi pentru realizarea activităţilor specifice, Serviciul Conservare, Cercetare, Protejarea şi Promovarea Culturii Tradiţionale, Literatură, Multimedia şi Compartimentul Arte Plastice, colaborează cu instituţii de specialitate, organizaţii neguvernamentale, persoane juridice de drept public sau privat şi cu persoane fizice, fără a exprima nici un fel de interese de grup (etnice, politice, religioase ş.a.). 

B. Serviciul Pregătire şi Perfecţionare Artistică “Şcoala de Arte şi Meserii” este condus de un şef serviciu.
Art.30 (1) Şcoala de Arte şi Meserii – desfăşoară programe de învăţământ în domeniul educaţiei permanente, teatrului, artelor plastice, muzicii, dansului clasic şi popular, culturii tradiţionale şi al creaţiei populare păstrând specificul zonal şi respectând cerinţele populaţiei pe care o deserveşte.

(2) „Şcoala de Arte şi Meserii” organizează şi desfăşoară activităţi de învăţământ artistic în domeniile muzică, coregrafie, artă plastică, actorie şi de însuşire a meşteşugurilor şi instrumentelor tradiţionale.

B.1 Structura organizatorică a Serviciului
       „Şcoala de Arte şi Meserii”

Art.31 (1) În cadrul Serviciului Şcolii de Arte şi Meserii funcţionează personal de conducere, angajat prin concurs, având studii superioare de specialitate şi cel puţin gradul didactic II, personal de specialitate, personal didactic din învăţământul preuniversitar şi universitar, experţi din ţară şi din străinătate, după caz. 

(2) Şcoala de Arte şi Meserii este condusă de un şef de serviciu, subordonat managerului.

(3) Şeful de serviciu întocmeşte programul de învăţământ al şcolii şi îl înaintează spre aprobare managerului Centrului.
Art.32 (1) În activitatea desfăşurată şeful de serviciu este ajutat de un consiliu profesoral.

(2) Consiliul profesoral se întruneşte trimestrial sau ori de câte ori este necesar la solicitarea preşedintelui acestuia, în vederea analizării şi aprobării programelor de activitate şi a stabilirii direcţiilor de dezvoltare şi promovare a activităţii „Şcolii de Arte şi Meserii”.

(3) Procesul de învăţământ este asigurat de cadre didactice, profesori cu studii superioare de specialitate şi grade didactice cu pregătire artistică corespunzătoare scopului şi profilului învăţământului artistic.

(4) Personalul angajat este încadrat şi retribuit conform legii învăţământului.

Art.33 (1) La „Şcoala de Arte şi Meserii” funcţionează clase la sediul instituţiei şi clase externe.

(2) La sediu funcţionează următoarele clase:

· pian, canto, vioară, acordeon, orgă, chitară, teorie şi solfegiu, instrumente de suflat, balet, dans modern, pictură şi actorie 

(3) Clasele externe sunt:

-Livezile –dans popular;
-Salva-cusut, ţesut, broderie:
-Sîngeorz-Băi –ansamblu de fluiere.
(4) La clasele cu profil muzical, orele se desfăşoară individual, iar la cele cu profil coregrafic, actorie, pictură pe grupe de studiu.

(5) Procesul de învăţământ se desfăşoară conform programelor analitice editate de ministerul culturii în colaborare cu ministerul educaţiei.

(6) Admiterea în cadrul şcolii se realizează prin susţinerea unui examen pentru anul I de studiu.

Art.34  Obiectivele principale al Serviciului Pregătire şi Perfecţionare Artistică „Şcoala de Arte şi Meserii” sunt:
a) valorificarea, transmiterea şi însuşirea valorilor morale, artistice şi tehnice ale comunităţii locale precum şi ale patrimoniului cultural zonal, naţional şi universal;

b) Sstimularea activităţii şi talentului prin cultivarea valorilor şi autenticităţii creaţiei populare şi artei interpretative;

c) întocmeşte şi asigură îndeplinirea planului anual de şcolarizare în funcţie de specificul zonal şi cerinţele solicitanţilor;

d) organizează şi desfăşoară activităţi de învăţământ artistic în domeniile muzică, arte plastice, actorie şi de însuşire a meşteşugurilor şi instrumentelor tradiţionale;

e) asigură participarea la proiecte şi schimburi culturale interjudeţene, naţionale şi internaţionale;

f) organizează şi realizează şi alte activităţi în conformitate cu obiectivele instituţiei şi respectarea prevederilor legale în vigoare.

Art.35 (1) Atribuţiile personalului de conducere şi de specialitate din cadrul Serviciului „Şcolii de Arte şi Meserii#:
Şeful de serviciu are următoarele atribuţii şi responsabilităţi:

a) conduce, îndrumă şi controlează întregul proces de învăţământ, conform planurilor şi programelor de învăţământ aprobate;

b) propune spre aprobarea managerului componenţa consiliului profesoral, format din cinci membri, organ colectiv de conducere cu caracter deliberativ;

c) asigură îndeplinirea planului de şcolarizare şi ia măsuri de popularizare a şcolii în rândul cetăţenilor;

d) asigură realizarea planului de venituri;

e) aprobă şi urmăreşte realizarea planificărilor calendaristice;

f) răspunde de întocmirea orarului şi asigură respectarea lui;

g) verifică zilnic prezenţa profesorilor la cursuri şi asigură suplinirea acestora în caz de nevoie;

h) stabileşte comisiile pentru examenul de admitere, examenul de şfârşit de an şi de diplomă;

i) planifică activitatea instructiv educativă a şcolii organizând audiţii semestriale, producţii artistice, examene de sfârşit de an, examene de diplomă;

j) întocmeşte lunar pontajul pe care îl transmite spre aprobare managerului;

k) asigură cunoaşterea noţiunilor teoretice şi practice în vederea însuşirii de către cursanţi a tehnicii vocale prin predarea orelor de canto;

l) perfecţionarea pregătirii personalului didactic în scopul însuşirii temeinice a disciplinei de specialitate şi a metodicii predării acesteia;
m) asigură întocmirea, actualizarea şi revizuirea procedurilor operaţionale pentru activităţile procedurabile din cadrul serviciului;
n) gestionează riscurile asociate activităților specifice serviciului pe care îl conduce;
o) întocmeşte fişele de post şi fişele de evaluare pentru personalul din cadrul serviciului pe care le înaintează spre aprobare managerului;
p) asigură arhivarea documentelor în cadrul serviciului.

Art.36 Profesorii şi personalul de specialitate din cadrul şcolii au următoarele sarcini şi responsabilităţi:
a) asigură cunoaşterea noţiunilor teoretice şi practice în vederea însuşirii de către cursanţi a tehnicii vocale, instrumentale, coregrafice, actoriceşti, arte plastice etc;
b) întocmesc planificările calendaristice conform programelor analitice pentru asimilarea de către cursanţi a materialului predat;
c) întocmesc repertoriului de studiu a pieselor muzicale, vocale şi instrumentale, a dansurilor, a momentelor actoriceşti pentru audiţii semestriale, producţii artistice, festivaluri, etc;
d) desfăşoară activităţi privind educaţia artistică de informare şi asimilare de cunoştinţe, deprinderi, abordând un repertoriu adecvat vârstei, accesibil, plăcut, motivant în concordanţă cu temperamentul fiecărui cursant;
e) realizează educaţia estetică şi etică a cursanţilor dezvoltându-le gustul pentru frumos, sensibilitatea sentimentelor în convingeri estetice;
f) asigură cultivarea valorilor şi autenticităţii creaţiei populare şi artei interpretative în toate genurile;
g) cadrele didactice se preocupă permanent de perfecţionarea pregătirii în scopul însuşirii temeinice a disciplinei de specialitate şi a metodicii predării acesteia;
h) asigură îndosarierea documentelor întocmite şi arhivarea acestora;
i) răspunde de baza materială a şcolii.
C. Direcţia Promovare Cultural-Muzicală şi Spectacol Folcloric

“Dor Românesc”
Art.37 (1) Direcţia Promovare Cultural-Muzicală şi Spectacol Folcloric “Dor Românesc” este o structură care indeplineşte rolul de promovare şi valorificare a culturii tradiţionale şi a creaţiei populare contemporane, printr-o riguroasă activitate artistică, realizată prin spectacole, pe stagiuni, prin Ansamblul profesionist “Dor Românesc”. 
(2) Direcţia Promovare Cultural-Muzicală şi Spectacol Folcloric “Dor Românesc” este condusă de directorul adjunct din cadrul Centrului.
(2) Direcţia Promovare Cultural-Muzicală şi Spectacol Folcloric Dor Românesc initiază si desfăşoară proiecte în domeniul educaţiei permanente, al culturii tradiţionale şi al creaţiei populare contemporane, urmărind cu consecvenţă: 

a) elaborarea unor proiecte atractive şi utile de educaţie permanentă;
b) conservarea şi transmiterea valorilor morale, artistice şi tehnice ale comunităţii locale, precum şi ale patrimoniului cultural national şi universal;
c) păstrarea şi cultivarea specificului spaţiului cultural în care işi desfăşoară activitatea;
d) stimularea creativităţii şi talentului;
e) cultivarea valorilor şi autenticităţii creaţiei populare contemporane şi artei interpretative profesioniste (muzica, coregrafie);
f) desfăşurarea unor programe adecvate intereselor şi preocupărilor, de petrecere a timpului liber al populaţiei, valorificând şi obiceiurile tradiţionale;
g) dezvoltarea schimburilor culturale pe plan judeţean, naţional şi internaţional. 

(3) Direcţia Promovare Cultural-Muzicală şi Spectacol Folcloric “Dor Românesc” are următoarele atribuţii principale:
a) organizează şi desfăşoară activităţi de educaţie permanentă; 
b) organizează şi desfăşoară activităţi cultural-artistice;
c) efectuează culegeri de folclor în vederea imbogăţirii repertoriului;
d) promovează obiceiurile şi tradiţiile populare autentice, precum şi valorile creaţiei populare contemporane;
e) initiază şi desfaşoară proiecte şi programe de conservare şi transmitere a valorilor morale şi artistice ale spaţiului cultural în care îşi desfăşoară activitatea, precum şi ale patrimoniului naţional şi universal;
f) sprijină formaţiile artistice de amatori prin organizarea şi/sau susţinerea concursurilor şi festivalurilor folclorice;
g) participă la proiecte şi schimburi culturale interjudeţene, naţionale, internaţionale;
h) organizează şi realizează şi alte activităţi în conformitate cu obiectivele instituţiei.
(4) În vederea exercitării în condiţii optime a atribuţiilor ce-i revin, Direcţia Promovare Cultural-Muzicală şi Spectacol Folcloric “Dor Românesc” îşi desfăşoară activitatea pe baza unor programe aprobate pe stagiuni şi pe luni calendaristice care includ: numărul de premiere, numărul de spectacole şi numărul de repetiţii, precum şi obligaţiile membrilor ansamblului. 

(5) Direcţia Promovare Cultural-Muzicală şi Spectacol Folcloric “Dor Românesc” are personalul structurat astfel:


- Dirijor;


- Concertmaestru;


- Solişti vocali;
        - Artist liric operă;


- Solişti instrumentişti;


- Instrumentişti;


- Corepetitor.

Art.38 (1) Dirijorul îndeplineşte următoarele atribuţii:
(2) Dirijorul de orchestră este specializat în dirijatul orchestrei prin intermediul căreia interpretează partituri ale unor concerte, spectacole, producţii artistice. Activităţile dirijorului de orchestră includ studiul aprofundat al compoziţiilor muzicale care urmează a fi interpretate, conturarea unei proprii concepţii artistice asupra partiturii şi dirijarea orchestrei şi soliştilor în timpul repetiţiilor şi în timpul spectacolului.
 (3) Poate să se ocupe şi de selecţionarea interpreţilor, de alegerea programelor muzicale, de transcrierea compoziţiilor muzicale, pentru a le adapta unor stiluri sau ocazii deosebite. Cooperează cu interpretul, regizorul, scenograful, şi coregraful, în cazul realizării unui spectacol muzical.

Art.39  (1) Dirijorul se ocupă de crearea şi realizarea artistică, tehnică şi organizatorică a unui spectacol muzical. Sarcinile şi responsabilităţile sale pot varia foarte mult în funcţie de domeniul în care activează. Pornind de la un subiect, sau de la altă sursă de inspiraţie, prin propria abordare interpretativă, propune proiectul său şi supraveghează realizarea acestuia. 

(2) Colaborează cu directorul adjunct, la realizarea concepţiei spectacolului, la toate repetiţiile premergătoare premierei şi la orice alt gen de repetiţie, dacă este cazul. Este necesar să aibă studii avansate de specialitate, cultură generală şi psihologie.

Art.40 Concertmaestrul, în calitatea sa de prim-instrumentist al orchestrei organizează, conduce şi controlează munca artistică a orchestrei, având următoarele atribuţii:
a) este cel mai apropiat colaborator al dirijorului, contribuind la realizarea concepţiei artistice a acestuia, preluând şi transmiţând la întreaga orchestră indicaţiile primite;

b) efectuează şi răspunde de acordajul orchestrei atât la repetiţii cât şi la concerte;
c) organizează în faza de proiect întregul material al orchestrei;

d) organizează repetiţii de partidă;

e) propune soluţii tehnice, artistice şi stilistice instrumentiştilor în conformitate cu linia trasată de dirijor;

f) controlează pregătirea generală a orchestrei;

g) organizează la începutul fiecărei stagiuni şi ori de câte ori este nevoie, ordinea la pupitru a partiedei de vioara I-a;

h) face parte din comisia desemnată de conducătorul instituţiei în vederea evaluării profesionale a tuturor membrilor orchestrei;

Art.41 Soliştii vocali/soliştii instrumentişti îndeplinesc următoarele atribuţii:
a) interpretează vocal, piese muzicale aparţinând unor genuri diverse, adresate masei largi de ascultători: muzică lăutărească, de petrecere, folclor, romanţe; 
b) interpretează lucrările fie ca solist, fie ca membru al unui grup vocal cu sau fără acompaniament instrumental asigurat de artişti individuali sau de orchestră, formaţii muzicale, tarafuri populare, în care se pot asocia instrumente variate;
c) interpretează lucrări în cadrul unor manifestări muzicale şi de divertisment variate, în diverse unităţi în care se desfăşoară activităţi recreative pentru populaţie, în cadrul unor evenimente organizate de instituţie (gale, sărbători populare, aniversări ale unor evenimente locale/naţionale, târguri, serbări câmpeneşti, spectacole de muzică populară, de muzică lăutărească etc.);
d) dovedesc simţ muzical şi capacitate de reproducere corectă a diverselor melodii, folosind auzul, simţul ritmic, sensibilitate, expresivitate artistică, naturaleţe, inteligenţă interpretativă, spontaneitate etc;
e)  interpretează în manieră originală, piese muzicale diverse, exprimându-şi propria personalitate artistică;
f) alcătuiesc un repertoriu adecvat capacităţilor interpretative proprii, având în vedere afinităţile personale pentru anumite genuri şi stiluri muzicale şi tendinţele pieţei muzicale şi să-şi întocmească un portofoliu reprezentativ de piese pe care să le poată interpreta  în contextul unor evenimente diverse;
g) se preocupă permanent de asimilarea corectă a unor lucrări muzicale noi, de pregătirea acestora prin efort personal susţinut, pentru atingerea nivelului calitativ necesar prezentării în public, în faţa unui auditoriu divers;
h)  dovedesc o bună capacitate de comunicare, lucrul în echipă şi este preocupat permanent de imaginea personală şi starea proprie de sănătate pentru asigurarea longevităţii vocii - Instrumentul viu, şi crearea unor prestaţii artistice de calitate;
i) indentifică corectă a caracteristicilor tehnice şi artistice ale unei lucrări muzicale noi;
j) se preocupă pentru perfecţionarea pieselor din repertoriu prin exerciţiu individual şi cu acompaniament şi menţinerea capacităţilor interpretative la nivelul calitativ necesar;
k) adaptabilitatea în stabilirea strategiei interpretative personale în funcţie de caracteristicile concrete ale diferitelor evenimente, genul muzical abordat şi conţinutul programului muzical susţinut;
l) respectă cerinţele tehnico-interpretative ale pieselor muzicale interpretate, pe întreaga întindere a acestora;
m) interprează cursiv, armonios lucrările, îndeplinind cerinţele de calitate a sunetului;
n) expresivitate în redarea mesajului artistic al lucrării;
o) se preocupă pentru realizarea unor repertorii la cerere, ţinând cont de particularităţile evenimentelor şi având în vedere acoperirea unei mari diversităţi de gusturi;
p) soliştii vocali/soliştii instrumentişti se subordonează dirijorului şi directorului adjunct.
Art.42   Instrumentiştii îndeplinesc următoarele atribuţii:

a) asigură acompaniamentul muzical al soliştiilor vocali şi instrumentişti.

b) preocupare pentru perfecţionarea pieselor din repertoriu prin exerciţiu individual şi cu acompaniament şi menţinerea capacităţilor interpretative la nivelul calitativ necesar.

c) adaptabilitatea în stabilirea strategiei interpretative personale în funcţie de caracteristicile concrete ale diferitelor evenimente, genul muzical abordat şi conţinutul programului muzical susţinut.

d) capacitatea de respectare a cerinţelor tehnico-interpretative ale pieselor muzicale interpretate, pe întreaga întindere a acestora.

e) capacitatea de interpretare cursivă, armonioasă, a lucrărilor îndeplinind cerinţele de calitate a sunetului.

f) expresivitate în redarea mesajului artistic al lucrării.

g) preocuparea pentru realizarea unor repertorii la cerere, ţinând cont de particularităţile evenimentelor şi având în vedere acoperirea unei mari diversităţi de gusturi.

h) instrumentiştii se subordonează dirijorului şi directorului adjunct.
Art.43   (1) Corepetitorul îndeplineşte următoarele responsabilităţi: 
(2) Este un pianist profesionist, care este caracterizat în primul rând prin pluralismul sarcinilor pe care, din când în când, pe parcursul unei stagiuni sau chiar în cadrul aceluiaşi spectacol, poate fi rugat să le îndeplinească.
(3) Fiind vorba de sarcini de înaltă fineţe şi responsabilitate, contribuţia acestuia în domeniul teatrului muzical este de extremă importanţă.
(4) Printre activităţile sale specifice se regăseşte cea de pianist la repetiţiile de cabină, pianist la ansamblurile muzicale cu dirijorul de orchestră şi soliştii, pianist la repetiţiile de regie, cea de maestru corepetitor la scenă, corepetitor pentru balet, pianist în cadrul orchestrei, atunci când partitura muzicală solicită aceasta, susţine în spectacole acompaniamentul recitativelor. 
(5) Suportul său de lucru indispensabil este partitura pentru canto şi pian, transcriere a partiturii de orchestră pentru instrumentul care, mai mult decât oricare altul, poate să rezume întreaga orchestră.

D. Serviciul Financiar-Contabilitate, Resurse Umane, 
Administrativ, Juridic este condus de contabilul şef.
Art.44
Personalul din cadrul Serviciului Financiar-Contabilitate, Resurse Umane, Administrativ, Juridic este structurat astfel:

- referent cu atribuţii financiar-contabilitate; 


- referent cu atribuţii administrative;

- economist;

- consilier juridic;

- referent cu atribuţii în resurse umane;

- secretar-dactilograf;

- muncitori;

- şoferi;

- îngrijitori.
Art.45 (1) Personalul cu atribuţii în domeniul financiar-contabil exercită următoarele atribuţii principale:
a. asigură elaborarea proiectelor anuale de buget de venituri şi cheltuieli având la bază fundamentările şi documentaţiile întocmite de serviciile de specialitate din cadrul Centrului şi îl structurează în conformitate cu clasificaţia bugetară elaborată de Ministerul Finanţelor Publice;
b. repartizează trimestrial bugetul aprobat;
c. actualizează bugetul Centrului cu toate influenţele intervenite, respectiv virări de credite de la un capitol la altul, de la un articol de cheltuială la altul, rectificări bugetare;
d. întocmeşte documentaţia privind propunerile de rectificare bugetară;
e. fundamentează deschiderile de finanţare lunară pe baza propunerilor primite de la celelalte servicii şi întocmeşte documentaţia necesară şi depunerea acesteia în termen;
f. întocmeşte şi înaintează dările de seamă statistice cu caracter financiar;
g. întocmeşte lunar balanţa de verificare pentru activitatea centrului;

h. avizează referatele privind organizarea unor acţiuni, deplasări interne şi externe, a achiziţiilor de bunuri şi servicii în privinţa angajamentelor legale şi bugetare, lichidarea şi ordonanţarea creditelor bugetare, urmărind, în final, plata la timp a facturilor emise de furnizori şi decontarea cheltuielilor fără a se depăşi creditele bugetare aprobate;
i. ţine evidenţa angajamentelor legale şi bugetare;
j. întocmeşte evidenţa financiar-contabilă a tuturor operaţiunilor economico-financiare ale instituţiei;
k. întocmeşte situaţii privind cheltuielile pe diferite categorii de activităţi (editare de carte, de reviste, cheltuieli pe programe culturale desfăşurate etc.);
l. întocmeşte situaţii şi informări solicitate de către instituţiile de specialitate ale statului;
m. asigura activitatea casieriei în conformitate cu prevederile legale, ia măsuri pentru efectuarea tuturor plăţilor în numerar şi în valută, precum şi pentru efectuarea operaţiunilor curente cu băncile;
n. asigură fondurile necesare pentru deplasările salariaţilor Centrului în ţară şi în străinătate pe baza ordinelor emise şi aprobate de ordonatorul principal de credite; verifică deconturile prezentate şi urmăreşte, restituirea valutei neutilizate la casieria Centrului şi reconstituirea fondurilor respective;
o. analizează şi avizează, pentru a fi supuse spre aprobare, propunerile privind scoaterea din funcţie, casarea şi declasarea mijloacelor fixe şi a altor bunuri materiale fără mişcare, potrivit reglementărilor în vigoare;
p. pune la dispoziţia ordonatorului terţiar de credite orice informaţii referitoare la activitatea financiar-contabilă a instituţiei;
q. întocmeşte şi înaintează dările de seamă statistice cu caracter financiar;
r. asigură respectarea prevederilor legale în vigoare privind acordarea drepturilor salariale pentru salariaţii Centrului, având la bază statele de funcţii şi de personal, precum şi deciziile de încadrare;
s. pe baza contractelor încheiate cu autorii, calculează drepturile de autor cuvenite;
t. pe baza contractelor de prestări servicii calculează remuneraţiile cuvenite;
u. stabileşte şi efectuează toate vărsămintele la bugetul statului, în termenele prevăzute de lege, şi asigură depunerea la termenele legale, a declaraţiilor obligatorii;
v. întocmeşte documentele necesare efectuării viramentelor către stat în termenele prevăzute de lege şi către alte instituţii, cu obligaţiile de plată ale personalului angajat;
w. urmăreşte permanent încadrarea în alocaţiile bugetare pentru cheltuielile cu salariile, prevăzute în buget;
x. întocmeşte raportări lunare, trimestriale, semestriale şi anuale cu privire la structura fondului de salarii utilizat, către Consiliul Judeţean Bistriţa-Năsăud;
y. întocmeşte situaţia centralizată cu privire la monitorizarea cheltuielilor de personal şi predarea acesteia în termenele stabilite;
z. întocmeşte documentaţia necesară pentru determinarea cheltuielilor salariale în proiectul de buget al Centrului şi în proiectul de buget rectificat când actele normative o impun;
y     în cadrul serviciului se acordă viza de control financiar-preventiv conform legislaţiei specifice în vigoare asupra tuturor operaţiunilor şi documentelor din care derivă drepturi sau obligaţii patrimoniale între Centru şi alte persoane fizice sau juridice, precum şi asupra folosirii fondurilor materiale şi băneşti prevăzute în bugetul de venituri şi cheltuieli al Centrului, în baza documentelor justificative însoţitoare corespunzătoare, semnate în prealabil de conducătorul serviciului/compartimentului de specialitate care iniţiază operaţiunea respectivă. 
 (2) Fac obiectul controlului financiar preventiv propriu operaţiunile care vizează în principal:

          - angajamentele legale şi bugetare;

          - deschiderea  şi repartizarea de credite;

          - modificarea repartizării pe trimestre şi pe subdiviziuni a clasificaţiei

          - bugetarea creditelor aprobate, inclusiv virări de credite;

          - ordonanţarea cheltuielilor;
          - alte categorii de operaţiuni stabilite prin ordin al ministrului economiei şi finanţelor. 

z. controlul financiar preventiv se exercită prin acordarea vizei de către persoane desemnate prin deciziea managerului Centrului, conform prevederilor legale referitoare la exercitarea controlului financiar preventiv;
aa. persoanele care exercită controlul financiar preventiv sunt altele decât cele care aprobă şi efectuează operaţiunea supusă vizei;
ab. viza se exercită prin semnătura persoanei desemnate şi prin aplicarea sigiliului personal care va cuprinde următoarele informaţii: denumirea instituţiei, menţiunea „Vizat pentru control financiar preventiv“, numărul sigiliului şi data acordării vizei;
ac. documentele prezentate la viza de control financiar preventiv propriu se înscriu în Registrul privind operaţiunile prezentate la viza de control financiar preventiv propriu;
ad. asigură în mod direct execuţia bugetară a Centrului şi urmăreşte aplicarea normelor de închidere a exerciţiului bugetar stabilite anual de Ministerul Finanţelor Publice;
ae. asigură înregistrarea cronologică şi sistematică, prelucrarea şi păstrarea informaţiilor cu privire la operaţiunile efectuate, atât în lei, cât şi în valută;
af. verifică documentele justificative primite şi întocmeşte notele contabile lunare pentru toate operaţiunile financiare;
ag. prelucrează documentele din punct de vedere contabil folosind planul de conturi pentru instituţii publice în vederea întocmirii situaţiilor financiare, lunare, trimestriale şi anuale şi le depune la termen;
ah. asigură evidenţa patrimoniului şi înregistrează toate operaţiunile patrimoniale;
ai. asigură desfăşurarea, în condiţii optime, a inventarierii patrimoniului, precum şi valorificarea acestuia în evidenţele contabile;
aj. asigură evidenţa şi urmărirea debitorilor; 
ak. urmăreşte încasarea venitutilor proprii realizate prin Centru şi, în cazul clienţilor rău platnici, ia măsuri de recuperare a soldurilor;
al. prezintă consilierului juridic documentaţia necesară în vederea acţionării pe cale juridică a clienţilor rău platnici;
am. organizează evidenţa clienţilor;
an. urmăreşte şi asigură înregistrarea în contabilitate a materialelor, obiectelor de inventar şi a mijloacelor fixe, ţinând evidenţa atât pe locuri de folosinţă în magazie, cât şi pe oameni (sintetice şi analitice);

ao. colaborează cu alte departamente în vederea realizării obiectivelor propuse şi pentru îndeplinirea atribuţiilor specifice;
ap.  întocmeşte toată documentaţia necesară în vederea realizării de achiziţii respective: nota justificativă, documentaţie de atribuire, anunţ de participare;
aq. întocmeşte dosarul de achiziţie: documentaţia de atribuire, procesul verbal de deschidere, raportul procedurii, contracte, comenzi şi comunicările aferente, conform reglementărilor legale în vigoare;
ar. asigură derularea activităţii de achiziţii publice şi a cumpărărilor directe pe baza reglementărilor legale în vigoare şi a procedurilor interne, pentru servicii, produse şi lucrări;
as. întocmeşte proiectul de plan şi planul de achiziţii pe baza datelor centralizate, solicite în scris de personalul din cadrul tuturor serviciilor şi compartimentelor din Centru, date necesare în vederea realizării achiziţiilor publice (datele tehnice, caracteristicile pe care trebuie să le îndeplinească  produsul, serviciul sau lucrarea care urmează a fi achiziţionate, termenul dorit şi estimările financiare legate de achiziţia respectivă);

at. asigură întocmirea contractelor de achiziţie publică.
Art.46
Referentul cu atribuţii de resurse umane din cadrul Serviciului Financiar Contabil, Resurse Umane, Administrativ, Juridic se subordonează contabilului şef şi exercită următoarele atribuţii principale:
a) întocmeşte organigrama şi statul de funcţii al Centrului, pe baza prevederilor bugetare, pe care îl supune spre aprobare ordonatorului de credite;

b) întocmeşte statul de personal şi îl prezintă spre aprobare ordonatorului de credite; îl actualizează în raport cu modificările intervenite în structura de personal sau în ceea ce priveşte drepturile salariale;
c) răspunde de întocmirea statelor de salarii având la bază statele de funcţii, fişele colective de prezenţă înintate de şefii fiecărui serviciu din cadrul instituţiei, precum şi documentele anexă;

d) răspunde de întocmirea Centralizatorului statelor de salarii, Situaţia recapitulativă;

e) asigură plata drepturilor salariale şi a altor drepturi de natură salarială;

f) stabileşte şi calculează drepturile cuvenite pentru perioada de concediu de odihnă conform prevederilor legale;

g) calculează drepturile cuvenite pentru concediile medicale în baza actelor medicale avizate;

h) întocmeşte şi depune la timp Declaraţia 205 anuală pentru toţi salariaţii şi colaboratorii Centrului;
i) întocmeşte situaţia centralizată cu privire la monitorizarea cheltuielilor de personal conform O.U.G. nr. 48/2005 pentru reglementarea unor măsuri privind numărul de posturi şi cheltuielile de personal în sectorul bugetar şi predarea acesteia în termenele stabilite de Ministerul Finanţelor Publice;

j) elaborează şi gestionează documentaţia prevăzută de reglementările în vigoare referitoare la salarizare şi la alte drepturi de personal cuvenite personalului angajat (gestionarea fişelor de post, determinarea punctajului total realizat de angajaţi în urma evaluării performanţelor individuale, întocmirea deciziilor de numire în funcţii în urma concursurilor de ocupare a posturilor, precum şi a celor de promovare sau eliberare din funcţii etc.);

k) asigură banca de date privind numărul de personal, structura personalului pe funcţii, grade şi trepte profesionale, precum şi fondurile de salarii aferente, cuantumul indemnizaţiilor pentru funcţii de conducere, sporuri;

l) întocmeşte situaţii statistice privind datele de personal solicitate de diferite instituţii abilitate; 
m) completează şi transmite Registrul general de evidenţă a salariaţilor, potrivit legii;

n) gestionează dosarele personale ale angajaţilor;

o) stabileşte, criteriile de recrutare şi selecţie a personalului;

p) participă la elaborarea tematicilor şi bibliografiei în vederea organizării concursurilor pentru ocuparea posturilor vacante;

q) organizează comisiile de încadrare şi promovare al personalului şi asigură secretariatul acestora;

r) asigură evidenţa personalului şi creează baza de date necesară pentru stabilirea încadrărilor şi a drepturilor băneşti ale acestuia;

s) centralizează şi monitorizează programarea concediilor legale de odihnă pentru salariaţii Centrului;

t) întocmeşte dosarele de pensionare pentru salariaţii Centrului care întrunesc condiţiile legale de pensionare;

u) întocmeşte şi gestionează contractele de muncă, în condiţiile legii;

v) întocmeşte, vizează şi ţine evidenţa legitimaţiilor salariaţilor;
w) la propunerea şefilor de compartimente întocmeşte programul anual de perfecţionare a cunoştinţelor profesionale ale angajaţilor;

x) ţine evidenţa participării la cursurile de perfecţionare precum şi a costurilor pe fiecare salariat. Pentru cursuri a căror durată este mai mare de 30 de zile, plătite de către angajator, se va lua angajament scris prin care salariatul se va obliga ca, în cazul în care va înceta raporturile de muncă cu Centrul din proprie iniţiativă într-un interval de timp mai mic de cinci ani de la terminarea cursului, va restitui integral contravaloarea cursului;
y) colaborează cu alte servicii şi compartimente în vederea realizării obiectivelor propuse şi pentru îndeplinirea atribuţiilor specifice.
Art.47
Personalul administrativ 
din cadrul Serviciului Financiar Contabil, Resurse Umane, Administrativ, Juridic exercită următoarele atribuţii principale:
a) susţine logistic, prin mijloace proprii sau prin terţi, programele culturale, atât cele desfăşurate la sediul Centrului, cât şi cele desfăşurate în alte locaţii;

b) întocmeşte lista necesarului de achiziţii publice pe baza datelor înaintate de către celelalte structuri funcţionale şi o transmite contabilului şef;

c) asigură coordonarea activităţilor de întreţinere, exploatare şi reparare a patrimoniului mobil şi imobil al Centrului, inclusiv parcul auto, prin mijloace proprii sau prin terţi;

d) colaborează cu toate serviciile Centrului pentru asigurarea condiţiilor materiale, tehnice şi administrative necesare acestora pentru buna desfăşurare a activităţii;

e) propune încheierea contractelor de achiziţii publice în domeniul corespunzător activităţii Centrului;
f) asigură derularea contractelor de achiziţii publice în domeniul corespunzător activităţii Centrului;
g) asigură coordonarea activităţilor de prospectare a pieţei în vederea realizării activităţilor de aprovizionare, dotare, amenajare;

h) asigură, în calitate de gestionar, gestionarea patrimoniului mobil şi imobil al Centrului (ex. mijloace fixe, obiecte de inventar etc.);

i) asigură evidenţa pentru stocurile de carte şi publicaţii şi propune măsuri pentru trimiterea la vânzare, donaţii către cei interesaţi, valorificarea hârtiei prin vânzare;

j) desfăşoară activitatea de caserie, înregistrează cronologic toate plăţile şi încasările efectuate, având la bază documente justificative, eliberează chitanţe pentru încasările efectuează, depune numerarul încasat la Trezoreria unde instituţia are deschis cont, etc.;

k) urmăreşte încadrarea în consumul normat al autovehicolelor aflate în dotarea Centrului;
l) realizează activitatea de arhivare în cadrul Centrului.
Art.48
Personalul juridic se subordonează contabilului şef.
Personalul juridic exercită în principal următoarele atribuţii:

a) urmăreşte aplicarea şi propune măsuri pentru respectarea prevederilor actelor normative în activitatea desfăşurată de Centru;
b) colaborează, în materie juridică, cu celelalte instituţii publice;

c) ţine evidenţa legislaţiei in vigoare şi informează salariaţii şi conducerea Centrului în legătură cu actele normative aplicabile instituţiei; 

d) asigură reprezentare juridică în instanţă, în care Centrul este parte;

e) elaborează sau avizează deciziile managerului, după caz, contracte, convenţii şi alte acte de aceeaşi natură care angajează răspunderea juridică a Centrului; 

f) avizează legalitatea măsurilor care urmează să fie luate de administraţia Centrului în desfăşurarea activităţii acestuia, precum şi a oricăror acte care pot angaja răspunderea patrimonială a Centrului;
g) sprijină personalul Centrului în probleme de interpretare şi aplicare unitară a actelor normative din domeniul de activitate a instituţiei;

h) răspunde solicitărilor cu caracter juridic din domeniul de activitate a Centrului, adresate de către persoane juridice sau fizice;

i) analizează şi formulează punctul de vedere al Centrului  în privinţa proiectelor de acte normative iniţiate de alte autorităţi publice ale administraţiei publice locale, care au incidenţă cu domeniul de activitate specific Centrului;
j)  colaborează cu alte servicii şi compartimente în vederea realizării obiectivelor propuse şi pentru îndeplinirea atribuţiilor specifice.
Art.49
Secretarul-dactilograf 
se subordonează contabilului şef şi managerului instituţie, şi are următoarele atribuţii:
a) primeşte, înregistrează şi distribuie persoanei căreia i-a fost repartizată, întreaga corespondenţă a instituţiei;

b) prezintă spre semnare conducerii instituţiei corespondenţa rezolvată pe care apoi o expediază prin poştă sau curier destinatarului;

c) tehnoredactează întreaga corespondenţă a instituţiei;

d) programează primirile în audienţă la managerul instituţiei;

e) răspunde la postul de telefon al instituţiei, dând relaţiile cerute sau punând în legătură telefonică persoana solicitată, preia şi transmite notele telefonice;

f) redactează procesele verbale ale şedinţelor desfăşurate în instituţie.

Art.50
Muncitorii sunt subordonaţi contabilului şef şi au următoarele atribuţii:

a) asigură întreţinerea şi repararea tuturor instalaţiilor sanitare, electrice existente, îngrijindu-se de buna lor funcţionare;

b) îşi duce la îndeplinire toate sarcinile stabilite prin planul de apărare împotriva incendiilor;

c) asigura instruirea periodică şi intervenţia în situaţii de urgenţă şi în domeniul securităţii muncii, îndeplinind sarcinile prevăzute în planul de apărare şi intervenţie aprobat, conform legislaţiei în vigoare;
d) are în primire şi răspunde de buna exploatare a centralelor termice şi toate instalaţiile aferente sistemului de încălzire al instituţiei;
e) este prezent la toate activităţile desfăşurate de instituţie, unde este necesară prezenţa lui, contribuind la buna desfăşurare a acestora, în conformitate cu fişa postului.
a)    acţionează pentru asigurarea pazei în cadrul Centrului, urmărînd:
b)    să cunoască locurile şi punctele vulnerabile din perimetrul obiectivului, pentru a preveni producerea oricăror fapte de natură să aducă prejudicii unităţilor păzite;
c)    să păzească obiectivul, bunurile şi valorile primite în pază şi să asigure integritatea acestora;
d)    să permită accesul în obiectiv numai în conformitate cu reglementările legale şi cu dispoziţiile interne;
e)   să nu permită accesul în obiectivele păzite persoanelor aflate în stare de ebrietate;
f)   să aducă la cunoştinţă de îndată, conducerii unităţii şi şefului ierarhic despre producerea oricărui eveniment în timpul executării serviciului şi despre măsurile luate;
g)   în caz de incendii, să ia imediat măsuri de stingere şi de salvare a persoanelor, a bunurilor şi a valorilor, să sesizeze pompierii şi să anunţe şeful ierarhic, conducerea unităţii şi Poliţia;
h)   să ia primele măsuri pentru salvarea persoanelor, a bunurilor şi a valorilor în caz de calamităţi;
i)   să sesizeze Poliţia în legătura cu orice faptă de natură a prejudicia patrimoniul unităţii şi să dea concursul pentru îndeplinirea misiunilor ce-i revin Poliţiei pentru prinderea infractorilor;
Art.51
Îngrijitorul se subordonează personalului administrativ din cadrul Serviciului Financiar, Contabilitate, Resurse Umane, Administrativ, Juridic şi are următoarele atribuţii:
a. execută curăţenia zilnică pe sectoarele stabilite, atât în birouri cât şi în exteriorul instituţiei;

b. curăţenia este efectuată înaintea începerii programului de lucru;
c. lunar execută curăţenia generală îngrijindu-se de toate materialele necesare;

d. este prezent la toate activităţile instituţiei unde este necesară prezenţa sa.
CAPITOLUL VI
ACTIVITATEA EDITORIALĂ
Art.52 (1) Centrul Judeţean pentru Cultură Bistriţa-Năsăud are  scopul de a sprijini editarea unor lucrări de referinţă în domeniul literaturii, artei, ştiinţei, cercetării etc.

(2) Va fi sprijinită editarea de opere literare, enciclopedii, dicţionare, monografii, albume, etc., singură sau în parteneriat cu instituţii specializate.

(3) activitatea de editare se află în directa subordonare a managerului care va întocmi anual un plan editorial cu aprobarea Consiliului Consultativ;

(4) Colectivul de editori este format din personal de specialitate din cadrul Centrului Judeţean pentru Cultură şi colaboratori;

(5)  Programul editorial îşi propune următoarele obiective:

a) promovează în plan editorial imaginea domeniilor culturale şi intelectuale româneşti, europene şi universale;

b) editează volume încadrabile în spaţiul patrimoniului intelectual universal;

c) identifică şi supune aprobării obiectivele specifice programului editorial;

d) asigură legături cu societăţile tipografice unde sunt realizate efectiv proiectele editoriale;

e) analizează raportul cost/beneficii în cazul unor iniţiative de natură editorială;

f) asigură implementarea, conform legislaţiei în vigoare, a fiecărui program/proiect propus.

CAPITOLUL VII
DISPOZIŢII FINALE
Art.53
La sediul Centrului se arborează drapelul de stat al României.

Art.54      Centrul  dispune de ştampilă proprie, în condițiile legii.
Art.55
Centrul are arhivă proprie, în care se păstrează conform prevederilor legale:

-  acte normative de înfiinţare;
-  regulamentul de organizare şi funcţionare;
-  regulamentul intern;
-  cod de etică și reguli de conduita a personalului contractual.
-  documentele financiar-contabile;
-  registrul de evidenţă a activităţii culturale, inclusiv materialele;
   publicitare care atestă această activitate;
-  planul şi programul anual de activitate, dări de seamă şi situaţii
    statistice;
-   corespondenţa;
-   alte documente, potrivit legii.
Art.56
(1) Prevederile prezentului Regulament se completează, de drept, cu dispoziţiile legale în vigoare.

(2) Prevederile prezentului Regulament intră în vigoare la data comunicării de către Serviciul administraţie şi relaţii publice din cadrul aparatului de specialitate al Consiliului Judeţean Bistriţa-Năsăud a Hotărârii Consiliului Judeţean cu Centrul Judeţean pentru Cultură Bistriţa-Năsăud;
(3) Prezentul Regulament poate fi completat şi modificat la propunerea Consiliului de administraţie, prin hotărâre a Consiliului Judeţean Bistriţa-Năsăud.
(4) Pe baza şi cu respectarea dispoziţiilor legale şi a prezentului Regulament, managerul va aproba Regulamentul Intern al Centrului.
Art.57
În baza prevederilor prezentului Regulament se vor stabili prin fişele postului atribuțiile personalului din cadrul Centrului.

Art.58
(1) Managerul Centrului  va aduce la cunoștința personalului din subordine prevederile prezentului Regulament de Organizare şi Funcţionare.

(2) Prevederile prezentului Regulament de organizare şi funcţionare, împreună cu prevederile Regulamentului intern, vor fi aduse la cunoştinţa salariaţilor prin afişare şi îşi vor produce efectele faţă de aceştia din momentul încunoştiinţării prin afişare.

(3)  Regulamentul de organizare şi funcţionare după aprobare se publică pe pagina de internet al Centrului Judeţean pentru Cultură, respectiv www.cjcbn.ro.
Art.59
Cu data intrării în vigoare a prezentului Regulament se abrogă Regulamentul anterior, aprobat prin Hotărârea Consiliului Judeţean Bistriţa-Năsăud nr. 11/2007, cu modificările şi completările ulterioare.

